ร้าน movenpick สาขาเซ็นทรัลเวิลด์ ตั้งอยู่ที่ชั้น 7 ฝั่งหน้าห้าง zen ตรงบันไดเลื่อนขึ้นไปยัง gmm live house เลยค่ะ เป็นร้านเปิด เค้าน์เตอร์จะอยู่ตรงกลาง มีที่นั่งทั้งสองฝั่ง บรรยากาศเงียบมากเลย ลูกค้าค่อนข้างบางตาค่ะ ถ้ามาหาที่นั่งได้แน่นอน ตัวร้านตกแต่งตัวสีชมพู-ดำ ก็ดูดีไปอีกแบบค่ะ

มาดูกันที่ไอศครีมดีกว่า ไอศครีมยี่ห้อนี้เป็นไอศครีมพรีเมี่ยมของประเทศสวิสเซอร์แลนด์ ราคาก็เบาๆ สกู๊ปละ 130 บาทเอ๊งงง *ปาดน้ำตา* แต่ไม่เป็นไรค่ะ วันนี้เรามีโปรโมชั่นพกมาด้วย นั่นก็คือ...กาแลคซี่กิฟท์นั่นเองค่าา ซื้อไอศครีมหนึ่งลูกพร้อมโคนอัลมอนด์(155 บาท) แถมฟรีอีกหนึ่งลูก อื้อหือ แบบนี้จะพลาดได้ยังไงล่ะค้าาา

เห็นมีหลายรสมาก ก็อยากจะลองชิมรสทุกรสเลยปรากฎ...ช้อนชิมหมด! แอบเซ็งนิดนึง ร้านไอศครีมพรีเมี่ยมแบบนี้ช้อนหมดน่าจะมีอะไรสำรองมาบ้าง พนักงานก็เย็นชาเหลือเกิน ช้อนหมดคือหมด เฮ้ออ ใช้ดวงเลือกเอาก็ได้ มองกวาดไปก็เลือกได้คือ swiss chocolate และ panna cotta ค่ะ ใส่โคนเดียวกันทั้งสองลูกเลย ดูน่ารักดี ถ้าซื้อโคนแยกอีกเสียอีก 30 บาทนะคะ

รสชาติไอศครีมเนี่ย จะบอกว่าอร่อยยมากกก ชอคโกแลตมีความเข้มข้น แต่มีรสหวานด้วยกุ๊กไก่ชอบแบบนี้มากค่ะ ส่วนพานาคอตต้าเนี่ย ถูกใจอีกเหมือนกัน มันหวานๆ มันๆ เปรี้ยวนิดๆ เหมือนกินพานาคอตต้าจริงๆเลย ชอบอ่ะ รู้แล้วทำไมแพง เพราะอร่อยจริงๆ

สรุปนะคะ ร้านบรรยากาศสงบดี พนักงานก็เฉยๆ ไม่ได้ประทับใจอะไรมาก ไอศครีมราคาโหดพอสมควรแต่อร่อยมากกก อร่อยมากจริงๆ ให้สี่ดาวเพราะรสชาติไอศครีมล้วนๆเลยค่ะ ของเค้าเจ๋งจริง!